E E L N Õ U

NARVA LINNAVALITSUS

K O R R A L D U S

Narva


                    
 
                  
               . 01. 2008.a  nr _____ -k

Avaliku ürituse „Jaaniöö 2008” loa taotluse rahuldamine
1. Asjaolud ja menetluse käik

07.05.2008.a. esitas Narva Linnavalitsuse Kultuuriosakond Narva Linnavalitsuse Linnavara- ja Majandusametile avaliku ürituse loa taotluse.

Narva Linnavalitsuse Kultuuriosakond kavandab viia läbi ajavahemikul 23.-24.06.2008.a. kellaajal 19.00-02.00 Narva linna üldkasutataval territooriumil avalikkusele suunatud iga-aastase kultuuriürituse „Jaaniöö 2008“. 
Avaliku ürituse läbiviimisega kaasneb tuletöö tegemine (ürituse kava kohaselt soovitakse 23.06.2008.a. kell 21.00 süüdata jaanituli). Siseministri 18.06.1998.a määruse nr 18 „Tuletööde tuleohutusnõuded“ § 85 järgi peab avaliku lõkke korraldaja lõkke tegemise eelnevalt kooskõlastama kohaliku päästeasutusega. 
Tulenevalt Narva Linnavolikogu 06.03.2008.a määruse nr 16 „Narva linna heakorra eeskiri“ § 55 lõikes 1 sätestatust tuletöö luba võib taotleda avaliku ürituse korraldaja, kellel on avaliku ürituse luba linnavolikogu poolt kehtestatud avaliku korra eeskirja mõistes või kes esitas linnavalitsusele taotluse avaliku ürituse loa saamiseks. Seega tuletöö tegemiseks avalikul üritusel on nõutav tuletöö luba. Narva Linnavalitsuse Kultuuriosakond kohustub esitama pärast avaliku ürituse loa taotluse rahuldamist Narva Linnavalitsuse Linnavara- ja Majandusametile kohaliku päästeasutusega kooskõlastatud tuletöö tegemise loa taotluse.
Kuna tegemist on kõrgendatud turvariskiga avaliku üritusega, sõlmitakse korra tagamiseks üritusel turvateenuse leping turvaettevõttega OÜ Lilto Kohtla-Järve, millele on väljastatud avalikul üritusel korra tagamiseks tegevusluba nr PA-430-TU.
Tulenevalt ülaltoodust ning Narva Linnavolikogu 06.03.2008.a määrusest nr 18 „Avaliku korra eeskiri” taotleb Narva Linnavalitsuse Kultuuriosakond traditsioonilise kultuuriürituse „Narva Päevad 2008” korraldamiseks avaliku ürituse loa taotluse rahuldamist.
 
2. Õiguslikud alused

Kohaliku omavalitsuse korralduse seaduse § 30 lõige 1 punkti 4 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. vastu võetud määruse nr 18 „Narva linna avaliku korra eeskiri” § 11 lõikes 1 sätestatule avaliku ürituse luba vormistatakse Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada Narva Linnavalitsuse Kultuuriosakonna taotlus avaliku ürituse „Jaaniöö 2008” läbiviimiseks. 

3.2. Avaliku ürituse korraldajaks on Narva linn Narva Linnavalitsuse Kultuuriosakonna kaudu.
3.3. Avaliku ürituse läbiviimise eest vastutab Narva Linnavalitsuse Kultuuriosakond (Asutuse registrikood 75024260, asukohaga Peetri plats 3, 20308 NARVA).
3.4. Avaliku ürituse läbiviimise kohaks on Narva linnus (Peterburi mnt 2, 20308 NARVA).

3.5. Avalik üritus algab 23.06.2008.a. kell 19.00 ning lõpeb 24.06.2008.a. kell 02.00.
3.6. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.
3.7. Tuletöö tegemisel tuleb järgida siseministri 18.06.1998.a määrusega nr 18 „Tuletööde tuleohutusnõuded“ sätestatud küttekoldevälise tule tegemise nõudeid.
4. Rakendussätted

4.1.  Käesolevat korraldust on võimalik vaidlustada 30 päeva jooksul haldusakti teatavaks tegemisest, esitades kaebuse Tartu Halduskohtu Jõhvi kohtumajja halduskohtumenetluse seadustikus sätestatud korras või vaide Narva Linnavalitsusele haldusmenetluse seaduses sätestatud korras. 
4.2. Korraldus jõustub seadusega sätestatud korras.

